2021. gada 4. martā Noteikumi Nr. 148

Rīgā (prot. Nr. 23 7. §)

**Par Pasta konvencijas reglamentu**

Izdoti saskaņā ar

Ministru kabineta iekārtas likuma

31. panta pirmās daļas 2. punktu

1. Pasaules Pasta savienības Pasta darbības padomes pieņemtais Pasaules Pasta konvencijas reglaments un tā Noslēguma protokols 2017. gada redakcijā ar grozījumiem, par kuriem paziņots ar Pasaules Pasta savienības Starptautiskā biroja 2017. gada 18. decembra cirkulāru Nr. 167, 2018. gada 28. maija cirkulāru Nr. 74, 2018. gada 17. decembra cirkulāru Nr. 200, 2019. gada 29. aprīļa cirkulāru Nr. 75, 2019. gada 8. jūlija cirkulāru Nr. 117, 2019. gada 30. septembra cirkulāru Nr. 158, 2019. gada 1. novembra cirkulāru Nr. 166 un 2020. gada 28. februāra cirkulāru Nr. 26 (turpmāk – Pasta konvencijas reglaments), ar šiem noteikumiem tiek pieņemts un apstiprināts.

2. Pasta konvencijas reglamentā paredzēto saistību izpildi koordinē Satiksmes ministrija.

3. Līdz ar noteikumiem publicējams Pasta konvencijas reglaments angļu valodā un tā tulkojums latviešu valodā.

4. Atzīt par spēku zaudējušiem:

4.1. Ministru kabineta 2014. gada 19. augusta noteikumus Nr. 480 "Par 2013. gada Pasta paku reglamentu" (Latvijas Vēstnesis, 2014, 166. nr.);

4.2. Ministru kabineta 2016. gada 19. janvāra noteikumus Nr. 43 "Par 2013. gada Vēstuļu korespondences reglamentu" (Latvijas Vēstnesis, 2016, 17. nr.).

Ministru prezidents A. K. Kariņš

Satiksmes ministrs T. Linkaits